Deputat în Parlamentul  
Republicii Moldova

DA nr. 71/02-83

13 octombrie 2021

**Biroul Permanent al Parlamentului Republicii Moldova**

În temeiul art.73 din Constituția Republicii Moldova și art. 47 din Regulamentul Parlamentului, se înaintează spre examinare Parlamentului, cu titlu de inițiativa legislativă, proiectul de Lege cu privire la modificarea unor acte normative.

*Anexă: Proiectul de lege*

*Nota informativă*

**Deputați în Parlament**

**Dumitru ALAIBA**

*Proiect*

**L E G E**

**cu privire la modificarea unor acte normative**

Parlamentul adoptă prezenta lege organică.

**Art. I –** Articolul 4 din Legea nr. 273/1994 privind actele de identitate din sistemul național de pașapoarte (Monitorul Oficial al Republicii Moldova, 1995, nr. 9 art.89) cu modificările ulterioare, se modifică după cum urmează:

1. alineatul (13):

litera e), după cuvintele „prin procură autentificată de notar” se completează cu textul „prin împuternicire de reprezentare în baza semnăturii electronice creată în cadrul Registrului împuternicirilor de reprezentare în baza semnăturii electronice (în continuare – împuternicire de reprezentare în baza semnăturii electronice)”;

la litera f), după cuvintele „prin procură autentificată de notar” se completează cu cuvintele „prin împuternicire de reprezentare în baza semnăturii electronice”;

2. la alineatul (4), după cuvintele „prin procură autentificată de notar” se completează cu cuvintele „prin împuternicire de reprezentare în baza semnăturii electronice”.

**Art. II** – Articolul131 dinCodul fiscal nr.1163/1997 (republicat în Monitorul Oficial al Republicii Moldova, ediţie specială din 8 februarie 2007), cu modificările ulterioare, se completează cu alineatul (53) cu următorul cuprins:

(53) Organele cu atribuţii de administrare fiscală expun informaţia privind lipsa sau existenţa restanţelor față de buget pentru a fi accesată de către persoana fizică prin intermediul portalului guvernamental al cetățeanului și persoana juridică prin intermediul portalului guvernamental al antreprenorului. Documentele electronice descărcate din cadrul portalului guvernamental al cetățeanului și portalului guvernamental al antreprenorului sunt semnate electronic de către posesorul acestor portale și au aceiași valoare juridică ca și documentele eliberate pe suport de hârtie de către organele cu atribuţii de administrare fiscală.

**Art. III –** La articolul 31 din Legea nr. 156/1998 privind sistemul public de pensii (republicată în Monitorul Oficial al Republicii Moldova, 2004, nr. 42−44, art. 247), cu modificările ulterioare, alineatul (1) se completează cu cuvintele „sau împuternicire de reprezentare în baza semnăturii electronice creată în cadrul Registrului împuternicirilor de reprezentare în baza semnăturii electronice”.

**Art. IV** – Articolul 11 din Legea cadastrului bunurilor imobile nr.1543/1998 (Monitorul Oficial al Republicii Moldova, 1998, nr.44–46, art.318), cu modificările ulterioare, se completează cu alineatul (6) cu următorul cuprins:

(6) Agenția Servicii Publice expune informaţia din Registrul bunurilor imobile pentru a fi accesată de către persoana fizică prin intermediul portalului guvernamental al cetățeanului și persoana juridică prin intermediul portalului guvernamental al antreprenorului. Documentele electronice descărcate din cadrul portalului guvernamental al cetățeanului și portalului guvernamental al antreprenorului sunt semnate electronic de către posesorul acestor portale și au aceiași valoare juridică ca și extrasele din Registrul bunurilor imobile eliberate pe suport de hârtie.

**Art. V** – Articolul 38 din Legea nr.489/1999 privind sistemul public de asigurări sociale (Monitorul Oficial al Republicii Moldova, 2000, nr.1–4, art.2), cu modificările ulterioare, se completează cu alineatul (3) cu următorul cuprins:

(3)  Casa Națională expune informaţia privind stagiul de cotizare pentru a fi accesată de către persoana fizică prin intermediul portalului guvernamental al cetățeanului. Documentele electronice descărcate din cadrul portalului guvernamental al cetățeanului sunt semnate electronic de către posesorul acestui portal și au aceiași valoare juridică ca și extrasele de cont eliberate pe suport de hârtie.

**Art. VI** – La articolul 8 alineatul (2) din Legea nr. 100/2001 privind actele de stare civilă (Monitorul Oficial al Republicii Moldova, 2001, nr. 97-99 art. 765), cu modificările ulterioare, cuvintele „dispune de procură, autentificată notarial” se substituie cu cuvintele „dispune de procură autentificată notarial sau împuternicire de reprezentare în baza semnăturii electronice creată în cadrul Registrului împuternicirilor de reprezentare în baza semnăturii electronice”.

**Art. VII** – Articolul 23 din Legea nr.216/2003 cu privire la Sistemul informaţional integral automatizat de evidenţă a infracţiunilor, a cauzelor penale şi a persoanelor care au săvîrşit infracţiuni (Monitorul Oficial al Republicii Moldova, 2003, nr.170–172, art.695), cu modificările ulterioare, se completează cu alineatul (3) și (4) cu următorul cuprins:

(3) Deținătorul Sistemului expune cazierul judiciar în format electronic pentru a fi accesat de către persoana fizică prin intermediul portalului guvernamental al cetățeanului și persoana juridică prin intermediul portalului guvernamental al antreprenorului.

(4) Documentele electronice descărcate din cadrul portalului guvernamental al cetățeanului și portalului guvernamental al antreprenorului sunt semnate electronic de către deținătorul Sistemului și au aceiași valoare juridică ca și cazierele judiciare eliberate pe suport de hârtie.

**Art. VIII** – Codul de executare al Republicii Moldova nr.443/2004 (republicat în Monitorul Oficial al Republicii Moldova, 2010, nr.214–220, art.704), cu modificările ulterioare, se modifică după cum urmează:

1. La articolul 88, alineatul (4) se completează cu textul „Informațiile deținute de autoritățile/instituțiile publice în format electronic sunt furnizate în regim automatizat prin intermediul platformei de interoperabilitate, instituită de Guvern”.

2. La articolul 115 alineatul (9), după cuvintele „informează neîntîrziat” se completează cu cuvintele „în mod electronic”.

**Art. IX** – Articolul 34 din [Legea nr.220/2007](about:blank) privind înregistrarea de stat a persoanelor juridice şi a întreprinzătorilor individuali (Monitorul Oficial al Republicii Moldova, 2007, nr.184–187, art.711), cu modificările ulterioare, se completează cu alineatele (5) și (6) cu următorul cuprins:

(5) Organul înregistrării de stat expune informația din Registrul de stat și din actele de constituire ale persoanei juridice pentru a fi accesată de către administrator și/sau fondator prin intermediul portalului guvernamental al antreprenorului.

(6).Documentele electronice descărcate din cadrul portalului guvernamental al antreprenorului sunt semnate electronic de către posesorul acestui portal și au aceiași valoare juridică ca și documentele eliberate pe suport de hârtie de către organul înregistrării de stat.

**Art. X –** (1)Prezenta lege intră în vigoare la 6 luni de la data publicării în Monitorul Oficial al Republicii Moldova.

(2) Guvernul în termen de 6 luni de la data publicării prezentei legi va aduce actele sale normative în concordanță cu prezenta lege.

**PREŞEDINTELE  PARLAMENTULUI**

**NOTA INFORMATIVĂ**

**la proiectul de lege pentru modificarea unor acte normative**

1. ***Denumirea autorului proiectului***

Autorul proiectului de lege este un grup de deputați în Parlamentul Republicii Moldova.

1. ***Condițiile ce au impus elaborarea proiectului și finalitățile urmărite***

Proiectul este propus în contextul crizei pandemice COVID-19 și a necesității facilitării interacțiunii la distanță între Guvern, comunitatea de afaceri și cetățenii Republicii Moldova, beneficiari ai serviciilor publice. Restricțiile și limitările în deplasare, comunicare și interacțiune impuse de pandemia COVID-19 transformă procesele, procedurile și obișnuințele oamenilor și a business-ului. Astfel, obiectivul proiectului este de a revizui modul de interacțiune existent între beneficiarii și prestatorii de servicii publice, cu mutarea accentelor de la interacțiunile tradiționale (pe suport de hârtie) la cele prin mijloace electronice, în vederea sporirii accesibilității la serviciile publice.

Un domeniu de intervenție al proiectului îl constituie reglementările aferente extraselor din diverse registre de stat în vederea permiterii emiterii acestora în format electronic (e-Extrase) și verificarea electronică a acestor informații. Proiectul de lege vine cu câteva elemente noi legate de digitalizarea unor extrase din registre. Astfel, e-Extrasele vor reprezenta documente electronic cu extensia PDF, care vor conține informații din registrele de stat, și vor fi semnate electronic, după caz, de posesorii registrelor de stat sau posesorul portalului guvernamental al cetățeanului și portalului guvernamental al antreprenorului  de către organul înregistrării de stat. Proiectul introduce noi reglementări de natură să permită emiterea și descărcarea unor extrase (certificatul privind lipsa/existența datoriilor la bugetul de stat, cazierul judiciar, informații din Registru de stat și actele de constituire etc) din registrele de stat prin intermediul portalului guvernamental al cetățeanului și portalului guvernamental al antreprenorului, care au aceiași valoare juridică cu cele emise de autorități/instituții publice pe suport de hârtie.

De asemenea, dat fiind faptul că din anul 2020 a fost lansat Sistemul informațional automatizat „Registrul împuternicirilor de reprezentare în baza semnăturii electronice” (MPower) se consideră oportună adoptarea unor prevederi legale ce ar permite acordarea unor împuterniciri de reprezentare în bază de semnătură electronică în contextul obținerii unor servicii publice, precum eliberarea actelor de identitate sau a duplicatelor actelor de stare civilă. Prin instituirea serviciului MPower, cetățenii, mediul de afaceri și autoritățile publice au obținut posibilitatea să acorde împuterniciri de reprezentare, într-un mod complet autonom și gratuit, unor persoane ce vor acționa în numele lor pentru obținerea unui serviciu public. Pornind de la faptul că soluția tehnică a serviciului MPower deja există și este funcțională, considerăm că se impune stabilirea și la nivelul unor legi speciale a normelor privind exploatarea posibilităților acesteia.

1. ***Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene***

Proiectul nu conține norme de armonizare a legislației naționale cu legislația Uniunii Europene.

1. ***Principalele prevederi ale proiectului și evidențierea elementelor noi***

Înarticolul 4 din ***Legea nr. 273/1994 privind actele de identitate din sistemul național de pașapoarte*** se propune includerea unor prevederi care să reglementeze posibilitatea titularilor actelor de identitate de a acorda împuterniciri în baza semnăturii electronice prin intermediul serviciului MPower pentru ridicarea unor acte de identitate.

Intervenții similare se propun și în contextul articolul 8 alineatul (2) din ***Legea nr. 100/2001 privind actele de stare civilă*** și articolul 31 din ***Legea nr. 156/1998 privind sistemul public de pensii***, pentru a oferi posibilitatea beneficiarilor de servicii publice de a acționa prin intermediul unui reprezentant la ridicarea unor duplicate de acte de stare civilă, respectiv depunerea cererii pentru acordarea dreptului la pensie.

De asemenea, în vederea introducerii posibilității generării și descărcării în format electronic a extraselor din unele registre de stat prin intermediul portalului guvernamental a cetățeanului și portalul guvernamental al antreprenorului și echivalarea puterii juridice a acestora cu extrasele emise pe suport de hârtie, este necesară modificarea:

* articolul131 din ***Codul fiscal nr.1163/1997*** (certificatul privind lipsa/existența datoriilor la bugetul de stat);
* articolul 11 din ***Legea cadastrului bunurilor imobile nr.1543/1998*** (extrasul din Registrul bunurilor imobile);
* articolul 38 din ***Legea nr.489/1999 privind sistemul public de asigurări sociale*** (informaţia privind stagiul de cotizare);
* articolul 23 din ***Legea nr.216/2003 cu privire la Sistemul informaţional integral automatizat de evidenţă a infracţiunilor, a cauzelor penale şi a persoanelor care au săvîrşit infracţiuni*** (cazierul judiciar);
* articolul 34 din [***Legea nr.220/2007***](about:blank) ***privind înregistrarea de stat a persoanelor juridice şi a întreprinzătorilor individuali*** (informația din Registrul de stat și din actele de constituire ale persoanei juridice).

Modificările la ***Codul de executare al Republicii Moldova*** au menirea de a crea condițiile legale pentru utilizarea instrumentelor electronice în interacțiunea autorităților/instituțiilor publice cu executorii judecătorești în contextul procedurilor de executare.

1. ***Fundamentarea economico-financiară***

Implementarea proiectului dat nu necesită careva cheltuieli suplimentare de la bugetul de stat. În eventualitatea în care se va opta pentru instituirea unui mecanism electronic pentru inițierea și consulatarea publică a inițiativei legislative, mijloacele financiare necesare vor fi estimate și planificate la etapa respectivă.

1. ***Modul de încorporare a actului în cadrul normativ în vigoare***

Proiectul de lege se încadrează în cadrul normativ în vigoare și nu necesită operarea unor modificări în alte acte normative.

1. ***Avizarea și consultarea publică a proiectului***

Proiectul de lege urmează a fi supus avizării și consultării publice în conformitate cu prevederile cadrului legal în vigoare.

**Deputat în Parlament**

**Dumitru ALAIBA**